b'\n_START_ARTICLE_\nJezik (anatomija)\n_START_PARAGRAPH_\nJezik (kao dio probavnog sustava) je mi\xc5\xa1i\xc4\x87 koji se nalazi na dnu usne \xc5\xa1upljine a slu\xc5\xbei za prevrtanje hrane (dok je zubi \xc5\xbeva\xc4\x8du), gutanje, okus i govor. Jezik ima svoj prednji i stra\xc5\xbenji dio. Prednji je ovaj slobodni koji nam slu\xc5\xbei za govor, okretanje hrane, sisanje... Stra\xc5\xbenji dio zovemo korijenom jezika. Ako dodirujemo ovaj prednji dio jezika, nema nikakvih posljedica, ali ako dotaknemo stra\xc5\xbenji, refleksno dobijemo nagon za povra\xc4\x87anje. Takva pojava uzrokovana je inervacijskim podru\xc4\x8djima jezika.\n_START_SECTION_\nFunkcija jezika\n_START_PARAGRAPH_\nJezik je tako\xc4\x91er glavni organ za okus, pa je velik dio povr\xc5\xa1ine jezika prekriven okusnim bradavicama. Jo\xc5\xa1 jedna funkcija jezika jest da poma\xc5\xbee u formiranju govora. To je prije svega organ izuzetno slo\xc5\xbeene gra\xc4\x91e. Naime, organ koji ima svoje dvije stane, gornju (poznatiju pod nazivom hrbat, ili anatomski dorsum linguae), i donju stranju (anat. facies inferior linguae). Ispod donje strane jezika nalazi se caruncula sublingualis, tj.izvodni otvor podjezi\xc4\x8dne i pod\xc4\x8deljusne \xc5\xbelijezde (gll.sublinualis et submandibularis). Na dorsumu jezika nalaze se okusne bradavice (anat.papillae) koje su zadu\xc5\xbeene za prijenos osjeta okusa._NEWLINE_Spomenuto je da postoje 4 vrste jezi\xc4\x8dnih papila, a to su\xc2\xa0: nitaste, gljivi\xc4\x8daste, okru\xc5\xbeene i listaste (anat. papillae filiformes, fungiformes, vallatae et foliate). Prve, filiformne papile jedine od ove 4 vrste papila nemaju okusne bradavice. To je najmanja, ali najbrojnija vrsta papila. Za okus su najbitnije okru\xc5\xbeene papile kojih ima oko osam, po \xc4\x8detiri sa svake strane sredi\xc5\xa1nje lingvalne crte (sulcus medianus linguae). Suprotno uvrije\xc5\xbeenom mitu, nema odre\xc4\x91enih podru\xc4\x8dja jezika osjetljivih za odre\xc4\x91ene okuse, ve\xc4\x87 je cijela povr\xc5\xa1ina jezika pokrivena okusnim bradavicama osjetljiva za svih pet osnovnih okusa: slatko, slano, kiselo, gorko, te umami (izraz japanskog porijekla koji ozna\xc4\x8dava intenzivan okus kakvog daje natrijev glutaminat).\n_START_SECTION_\nJezi\xc4\x8dni mi\xc5\xa1i\xc4\x87i\n_START_PARAGRAPH_\nJezik je mi\xc5\xa1i\xc4\x87ni organ. U mi\xc5\xa1i\xc4\x87noj organizaciji se nalazi zapravo sva njegova slo\xc5\xbeenost. Jezik ima osam mi\xc5\xa1i\xc4\x87a, od toga \xc4\x8detiri vanjska i \xc4\x8detiri unutarnja. Pri tome su vanjski mi\xc5\xa1i\xc4\x87i oni koji svoje polazi\xc5\xa1te imaju izvan samog organa jezika, a unutra\xc5\xa1nji i polaze i zavr\xc5\xa1avaju u samom jeziku.'